ai4bharat/Pralekha huggingface dataset:
وزارت دفاع
سُورنم وجے ورش کی جیت کی مشعل کونیتا جی سبھاش چندر بوس جزیرے پر لے جایا گیا
اہم جھلکیاں:
- جیت کی مشعل کوبھارتی بحریہ کے دستے نے 1971 کی جنگ کے ہیروز کو رسمی طریقے سے اعزاز سے نوازتے ہوئے خراج عقیدت پیش کیا۔
- آئی این ایس کھکری کے افسران اور جوانوں کو ان کی عظیم قربانیوں کے لیے خراج عقیدت پیش کیا گیا۔
- نیتا جی کے ترنگا لہرانے کے 75 ویں سال کے موقع پر وزیر اعظم نے راس جزیرے کا نام نیتا جی سبھاش چندر بوس آئی لینڈ رکھا
نئی دہلی، 05؍اگست2021:انڈمان و نیکوبار کمان کے بحریہ کے ایک حصے کے زیراہتمام سورنم وجے ورش کی جیت کی مشعل نیتا جی سبھاش چندر بوس جزیرے ، جسے عام طور پر راس جزائر کے نام سے جانا جاتا ہے ، پر لے جایا گیا۔ ''لون سیلر مجسمہ '' پر 1971 کی جنگ میں شہید ہونے والے ہیروز کو خراج عقیدت کے طور پر انڈین نیوی گارڈ کی جانب سے جیت کی مشعل کو پورے احترام کے ساتھ سلامی پیش کی گئی۔اس موقع پر شہید ہونے والے افسران و جوانوں کی عظیم قربانیوں کو یاد کیا گیا اور انہیں خراج عقیدت بھی پیش کیا گیا۔
پورٹ بلیئرساحل پر واقع بہت دور سے نظر آنے والے'لون سیلر مجسمہ' کی تعمیر ان افراد کےاعزاز و احترام میں کی گئی تھی جنہوں نے جنگ کے دوران سمندروں میں بہادری اور جرات کا مظاہرہ کیا اور ملک کے لیے عظیم ترین قربانیاں پیش کیں۔ 1971 کی جنگ کے تناظر میں ، یہ تقریب آئی این ایس کھکری کے افسران اور جوانوں کی عظیم قربانی کو خراج تحسین پیش کرنے کے لیے منعقد کی گئی تھی ، بشمول کمانڈنگ آفیسر کیپٹن مہندر ناتھ ملا  جنہوں نے اپنے جہاز کے ساتھ ڈوبنے کا مشکل ترین فیصلہ کیا۔
یہ جزیرہ سینٹرل پورٹ بلیئر سے تین کلومیٹر مشرق میں واقع ہے۔ نیتا جی سبھاش چندر بوس نے جدوجہد آزادی کے دوران دسمبر 1943 میں وہاں قومی ترنگا لہرایا تھا۔ تاریخی تقریب کے 75 ویں سال کو منانے کے لیے وزیر اعظم جناب نریندر مودی نے 30 دسمبر 2018 کو راس جزیرے کا نام نیتا جی سبھاش چندر بوس جزیرہ رکھ دیا تھا۔
جزیرے کا دورہ کرنے کے بعد ، جیت کی مشعل کو پورٹ بلیئر جیٹی پر واپس لایا گیا۔ کووڈ-19 کےتمام تر احتیاطی اقدامات اور پروٹوکول کا خیال رکھتے ہوئے تقریب عمل میں آئی اور وہاں موجود اہلکاروں نے اس پر مکمل عمل کیا۔
وزارت اطلاعات ونشریات
جناب ستیندر پرکاش نے پریس انفارمیشن بیورو کے پرنسپل ڈائریکٹر جنرل کا چارج سنبھالا
جناب ستیندر پرکاش نے آج پریس انفارمیشن بیورو  کے پرنسپل ڈائریکٹر جنرل کے طور پر چارج سنبھال لیا۔ جناب پرکاش 1988 بیچ کے انڈین انفارمیشن سروس کے افسر ہیں۔ اس سے پہلے وہ سنٹرل بیورو آف کمیونی کیشن کے پرنسپل ڈی جی کے عہدے پر فائز تھے۔
جناب ستیندر پرکاش کو مرکزی حکومت میں پبلک کمیونی کیشن، میڈیا مینجمنٹ، ایڈمنسٹریشن، پالیسی سازی اور پروگرام کے نفاذ کے میدان میں وسیع تجربہ ہے۔ انھوں نے مختلف قومی اور بین الاقوامی فورموں جیسے یونیسکو، یونیسیف، یو این ڈی پی وغیرہ میں بھارت سرکار کی نمائندگی کی ہے۔ انھوں نے سینٹرل بیورو آف کمیونی کیشن کے لیے سرکاری اشتہارات، انٹرنیٹ اور ڈیجیٹل میڈیا پالیسی، ایف ایم ریڈیو پالیسی، ڈیجیٹل سینما پالیسی وغیرہ کے کانٹنٹ ریگولیشن کے لیے مسودہ جاتی رہنما خطوط  کی تشکیل میں اہم کردار ادا کیا ہے۔ 2021 میں یوم جمہوریہ پر اطلاعات و نشریات کی وزارت کی پہلی جھانکی کی پیشکش میں ان کے کردار کو تسلیم کیا گیا تھا، اس جھانکی کا موضوع ووکل فار لوکل تھا۔
جناب پرکاش بھارت سرکار کی کئی بڑی عوامی مہمات، آؤٹ ریچ سرگرمیوں کی ڈیزائننگ اور ان کے نفاذ سے منسلک رہے ہیں۔ آئی ای سی جیسی اہم مہمات کا تصور پیش کرنے کا سہرا ان کے سر ہے۔ ان کی کارکردگی کا حال ہی میں الیکشن کمیشن آف انڈیا نے اعتراف کیا ہے اور 2021-22 میں ووٹر بیداری اور تعلیم کے ذریعے انتخابی شراکت داری کو بڑھانے کے لیے قومی ایوارڈ سے نوازا ہے۔
ان کے چارج سنبھالنے کے موقع پر، جناب ستیندر پرکاش کا پی آئی بی کے سینئر عہدیداروں نے خیرمقدم کیا۔
بھارتی چناؤ کمیشن
عام انتخابات- مرحلہ -1: پولنگ اوقات ملک میں عام انتخابات 2019 کے پہلے مرحلے میں 11 اپریل 2019 کو پولنگ ہوگی زیادہ تر حلقوں میں ووٹ ڈالنے کا وقت صبح 7 بجے سے شام 6 بجے کے درمیان
نئی دہلی،09؍اپریل، بھارت کے انتخابی کمیشن نے لوک سبھا انتخابات 2019 کے پہلے مرحلے کے لئے پولنگ کے اوقات نوٹیفائی کردئے ہیں۔ پہلے مرحلے میں 11 اپریل 2019 بروز بدھ543 لوک سبھا حلقوں میں سے 20 ریاستوں اور مرکز کے زیر انتظام علاقوں کے 91 حلقوں میں پولنگ ہوگی۔ زیادہ تر پارلیمانی حلقوں میں ووٹ ڈالنے کا وقت صبح 7 بجے سے شام 6 بجے کے درمیان ہوگا۔ البتہ بائیں بازو کی انتہا پسندی سے متاثرہ علاقوں اور شمال مشرقی ریاستوں میں یہ اوقات صبح 7 بجے سے شام 5 بجے تک ، صبح 7 بجے شام 4 بجے تک اور صبح 7 بجے سے سہ پہر 3 بجے تک رہیں گے۔
اترپردیش ، جموں وکشمیر ، مغربی بنگال ، انڈومان ونکوبار جزائر ، لکشدیپ میں ووٹنگ صبح 7 بجے سے شام 6 بجے تک ہوگی ۔ آندھراپردیش میں اراکو لوک سبھا سیٹ کو چھوڑ کر باقی علاقوں میں ووٹنگ صبح 7 بجے سے شام 6 بجے تک ہوگی جبکہ کروپم ، پرواتھی پورم ، سیلور، رمپاچھوڑوورم حلقوں میں صبح 7 بجے سے شام 5 بجے تک پولنگ ہوگی ۔ اراکو سیٹ کے لئے اراکو وادی اور پڈیرو میں پولنگ صبح 7 بجے سے شام 4 بجے تک ہوگی۔
اتراکھنڈ میں پہلے مرحلے کے انتخابات میں پولنگ صبح 7 بجے سے شام 5 بجے تک ہوگی ۔ اڈیشہ ، بہار ، چھتیس گڑھ ، آندھرا پردیش ، تلنگانہ اور مہاراشٹر میں ، جہاں عام انتخابات 2019 کے پہلے مرحلے کی پولنگ ہوگی ، وہاں پولنگ کے اوقات صبح 7 بجے سے شام 6 بجے تک ، صبح 7 بجے سے شام 5 بجے تک ، صبح 7 بجے سے شام 4 بجے تک ، صبح 7 بجے سے شام 3 بجے تک ہو ں گے۔
شامل مشرقی ریاستوں میں آسام ، اروناچل پردیش ، میزورم ، سکم اور تریپورہ مغرب میں پولنگ صبح 7 بجے سے شام 5 بجے تک ہوگی۔ البتہ آؤٹر منی پور ، ناگالینڈ اور میگھالیہ میں صبح 7 بجے سے شام 4 بجے تک ووٹ ڈالے جائیں گے۔
۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1818
(Visitor Counter : 40
بھاری صنعتوں کی وزارت
سال2023 تک  ہندوستان میں 2,56,980 الیکٹرک گاڑیاں رجسٹرڈ ہوئیں
بھاری صنعتوں کے مرکزی وزیر مملکت جناب کرشن پال گرجر نے آج لوک سبھا میں ایک سوال کے تحریری جواب میں بتایا کہ سڑک ٹرانسپورٹ اور شاہراہوں کی وزارت کے ای-واہن پورٹل کے مطابق بھارت میں 2020 سے 2023 تک  رجسٹرالیکٹرک گاڑیوں کی تعداد کی تفصیلات درج ذیل ہیں:
|
|
سال
|
|
مجموعی تعداد
|
|
2020
|
|
1,23,092
|
|
2021
|
|
3,27,976
|
|
2022
|
|
10,15,196
|
|
2023 
|
|
2,56,980
بھاری صنعتوں کی وزارت نے الیکٹرک گاڑیوں کے خریداروں اور مینوفیکچررز کو درج ذیل تین اسکیموں کے ذریعے مراعات دی:
ہندوستان میں ہائبرڈ اور الیکٹرک گاڑیوں کو تیزی سے اپنانا اور مینوفیکچرنگ : حکومت نے ایف اے ایم ای انڈیا اسکیم کے فیز-II کو 10,000 کروڑ کی مجموعی بجٹ امداد کے ساتھ ابتدائی طور پر یکم اپریل 2019 سے شروع ہونے والی پانچ سال کی مدت کے لیے نوٹیفائی کیا ۔ ایف اے ایم ای - انڈیا اسکیم فیز-II کے تحت الیکٹرک گاڑیوں کے خریداروں کو الیکٹرک گاڑیوں کی خریداری کی قیمت میں پیشگی کمی کی صورت میں مراعات فراہم کی جاتی ہیں۔
یہ ترغیب بیٹری کی صلاحیت گاڑی کی 20 فیصد قیمت کی حدکے ساتھ 3 ڈبلیو اور ای – 4 ڈبلیو کے لئے 10000 روپئے/ کے ڈبلیو ایچ سے منسلک ہے۔ ای -2 ڈبلیو کے لیے مراعات/سبسڈیز کو بڑھا کر10 ہزار روپے/ کے ڈبلیو ایچ سے 15 ہزار روپئے / کے ڈبلیو ایچ کر دیا گیا ہے۔ جس کے تحت گاڑی کی قیمت کی حدکو 20 فیصد سے بڑھا کر 40 فیصد کردیا گیا جو کہ 11 جون ،2021 سے نافذ العمل ہے۔
ii. آٹو موٹیو سیکٹر کے لیے پیداوار سے منسلک ترغیباتی اسکیم  اسکیم: حکومت نے 15 ستمبر 2021 کو 25,938 کروڑ روپے کے بجٹ کے ساتھ آٹو موٹیو سیکٹر کے لیے پی ایل آئی اسکیم کومنظوری دی جس کا مقصد گاڑیوں کی گھریلو مینوفیکچرنگ کی مدد کرنا ہے۔ اس پی ایل آئی اسکیم کے تحت الیکٹرک گاڑیوں کا احاطہ کیا گیا ہے۔
iii. پی ایل آئی اسکیم فار ایڈوانسڈ کیمسٹری سیل : حکومت نے 12 مئی 2021 کو 18,100 کروڑ روپئے کے بجٹ کے ساتھ ملک میں اے سی سی کی مینوفیکچرنگ کے لیے پی ایل آئی اسکیم کو منظوری دی ۔ اس اسکیم میں ملک میں 50جی ڈبلیو ایچ کے لیے ایک مسابقتی اے سی سی بیٹری مینوفیکچرنگ قائم کرنے کا تصور کیا گیا ہے۔ مزید برآں ، اس اسکیم کے تحت اے سی سی ٹکنالوجی کے 5جی ڈبلیو ایچ کا بھی احاطہ کیا گیا ہے۔
الیکٹرانکس اور اطلاعات تکنالوجی کی وزارت
این آئی سی ایس آئی اپنا جشن نقرئی 28 جنوری 2021 کو منائے گی: اطلاعاتی ٹیکنالوجی کے وزیر جنا ب روی شنکر پرساد اس تقریب میں مہمان خصوصی ہوں گے
حکومت ہند کے تحت الیکٹرانکس اور اطلاعاتی ٹیکنالوجی کی وزارت،  کے تحت نیشنل انفارمیٹک سینٹر، جو ایک سرکاری دائرہ کار کی صنعت ہے، اپنے قیام کے25 برس مکمل ہونے کا جشن 28 جنوری 2021 کو منائے گی۔ الیکٹرانکس اور اطلاعاتی ٹیکنالوجی، مواصلات اور قانون و انصاف کے وزیر جناب روی شنکر پرساد بطور مہمان خصوصی اس تقریب کی رونق بڑھائیں گے۔ دیگر مقتدر ہستیوں میں ایم ای آئی ٹی وائی کے سکریٹری جناب اجے ساہنی ، ایم ای آئی ٹی وائی کی اضافی سکریٹری اور این آئی سی ایس اے کی چیئرمین ڈاکٹر نیتاورما، نیشنل انفارمیٹک سینٹر کے ڈائریکٹر جنرل جناب سی پی گربانی، ٹیک مہندرا انڈیا کے سی ای او جناب ایم سی دیب جانی گھوش، ناسکام کے صدر جناب پرشانت کمار متل اور این آئی سی ایس آئی کے منیجنگ ڈائریکٹر بھی جشن نقرئی تقریبات میں شرکت کریں گے۔
وزیر موصوف ایک ورچوول انٹلی جنس ٹول-تیجس  کا آغاز کریں گے۔ یہ ٹول ڈاٹا سے اہم اطلاعات اخذ کرتا ہے اور پالیسی فیصلوں کے لیے اسے بامعنی اطلاع کی شکل میں فراہم کرتا ہے، تاکہ سرکاری خدمات اور شہریوں تک ان کی بہم رسانی، ای –نیلامی انڈیا کو بہتر بنایا جاسکے اور الیکٹرانک طور پر اسے آگے بڑھایا جاسکے اور حکومت کی معکوسی نیلامی ضروریات کی تکمیل ممکن ہوسکے۔ یہ ٹول 24X7 مصروف عمل رہنے والے آن لائن اداروں اور کسی بھی پورٹل سے کام کرنے کی سہولت فراہم کرنے ، ورچوول ماحولیات سے مناسبت کا حامل خصوصیات والا ٹول ہے اور ملازمین اس کے ذریعے ای-آفس / وی سی کے اپلی کیشنوں تک رسائی حاصل کرسکتے ہیں۔ یعنی وبائی مرض کے دوران سماجی فاصلہ بنائے رکھتے ہوئے کام کاج کو یقینی بنا سکتے ہیں۔
این آئی سی پروڈکٹ پورٹ فولیو برائے بین الاقوامی آفررنگ کا مقصد عالمی سطح پر سافٹ ویئر اپلی کیشنوں کی فراہمی کے فروغ کے توسط سے ڈیجیٹل انڈیا برانڈنگ کو منظم بنانا ہے۔
مذکورہ تقریب 28 جنوری 2021 کو صبح ساڑھے گیارہ بجے شروع ہوگی۔ اسے این آئی سی سوشل میڈیا پلیٹ فارم https://webcast.gov.in/nicsi
پر براہ راست ویب کاسٹ کیا جائے گا۔
این آئی سی ایس آئی نے اپنا سفر آئی سی ٹی خدمات صنعت کی شکل میں 29 اگست 1995 کو شروع کیا تھا۔ مرکزی اور ریاستی حکومتوں اور پورے بھارت میں دیگر سرکاری دائرہ کار کے اداروں کو مکمل آئی ٹی سہولتیں برائے ای -گورننس فراہم کرنے کے علاوہ این آئی سی ایس آئی مخصوص پروجیکٹوں میں بین الاقوامی سطح پر بھی اپنی خدمات فراہم کرتی ہے۔
ای –گئو پروجیکٹوں کی اکثریت میں اپنے عمل دخل کے بعد این آئی ای ایس آئی کامیابی سے سماجی –اقتصادی ترقیاتی وژن اور مشن کے شعبے میں بھی اپنی کامیابی کے راستے ہموار کررہی ہے۔
این آئی ای ایس آئی کی بنیادی خدمات میں آئی ٹی مشاورت، اعداد وشمار کے تجزیے کے عمدگی کے مرکز، پیداوار اور بین الاقوامی فروغ، کلاؤڈ سروسیز، آئی سی ٹی مصنوعات کی تنصیب، انسانی وسائل/ رول آؤٹ/ تربیت جیسے امور شامل ہیں۔ اس کی کلیدی خدمات کی توسیع ای-آفس، ای-ٹرانسپورٹ، ای –ہاسپیٹل، ای-قیدخانوں، ای- عدالتوں وغیرہ تک بھی دستیاب ہے۔
۔۔۔۔۔۔۔۔۔۔۔
U-867
ش ح۔ م ن ۔ ت ع۔

(Visitor Counter : 170
وزارت خزانہ
ڈی ایف ایس سکریٹری نے 3 ماہ کی طویل مہم کے دوران پی ایم جے جے بی وائی اور پی ایم ایس بی وائی کے تحت اندراج میں اضافے کے لیے چیف سکریٹریوں کے ساتھ میٹنگ کی صدارت کی
وزارت خزانہ کے مالیاتی خدمات کے محکمے  کے سکریٹری ڈاکٹر وویک جوشی نے کل تمام ریاستوں/ مرکز کے زیر انتظام علاقوں کے چیف سکریٹریوں/ سینئر افسران کے ساتھ ایک وی سی میٹنگ کی صدارت کی تاکہ مائیکرو انشورنس اسکیموں مثلاً پردھان منتری جیون جیوتی بیمہ یوجنا  اور پردھان منتری سرکشا بیمہ یوجنا  کے کوریج کو گرام پنچایت سطح پر فروغ دینے کے لئے تین مہینوں کے طویل مہم کی کی اہم خصوصیات کے بارے میں انہیں حساس بنایا جا سکے۔ 3 ماہ کی مہم یکم اپریل2023 سے 30 جون 2023 تک ملک کے تمام اضلاع کا احاطہ کرے گی۔
میٹنگ کے دوران، ریاستوں/ مرکز کے زیر انتظام علاقوں سے اپیل کی گئی کہ وہ ریاستوں میں آبادی کے دائرہ کار اور سائز کو دیکھتے ہوئے مائیکرو انشورنس اسکیموں کے تحت اندراج میں اضافہ کریں۔ فی الحال، پی ایم جے جے بی وائی کے تحت فعال اندراج 8.3 کروڑ اور پی ایم ایس بی وائی کے تحت 23.9 کروڑ ہیں اور ان اسکیموں کے تحت تقریباً 15,500 کروڑ روپے کے دعووں کی ادائیگی کی گئی ہے۔
ڈاکٹر جوشی نے تمام ریاستوں/ مرکز کے زیر انتظام علاقوں کے چیف سکریٹریوں سے مہم کے موثر نفاذ اور نگرانی کو یقینی بنانے میں ان کے فعال رول کے لیے تعاون کی اپیل کی۔ پیمانے میں اضافے کے ایک قدم کے طور پر، سکریٹری، ڈی ایس ایف ، 13 اپریل 2023 کو تمام پبلک سیکٹر بینکوں کے سربراہان کے ساتھ ایک میٹنگ بھی کریں گے تاکہ یہ یقینی بنایا جا سکے کہ سیچوریشن مہم زیادہ سے زیادہ اہل استفادہ کنندگان تک پہنچ جائے۔
پی ایم جے جے بی وائی اور پی ایم ایس بی وائی کے بارے میں
پی ایم جے جے بی وائی اور پی ایم ایس بی وائی کا مقصد سماجی تحفظ کے حصے کے طور پر ، خاص طور پر معاشرے کے پسماندہ طبقوں کے شہریوں کو زندگی کا اور حادثاتی بیمہ فراہم کرنا ہے ، س۔ پی ایم جے جے بی وائی کسی بھی وجہ سے ہونے والی موت کی صورت میں 2 لاکھ روپے کا انشورنس کور فراہم کرتا ہے جبکہ پی ایم ایس بی وائی موت یا مکمل مستقل معذوری کی صورت میں 2 لاکھ روپے اور جزوی مستقل معذوری کی صورت میں 1 لاکھ روپے کا حادثاتی بیمہ فراہم کرتی ہیں ۔ دونوں اسکیمیں ایسے حالات میں سبسکرائبرز اور/یا ان کے خاندانوں کو انتہائی ضروری مالی مدد فراہم کرتی ہیں۔
۔۔۔۔۔۔۔۔۔۔۔
ش ح۔ ا گ۔ ن ا۔
U-3974
(Visitor Counter : 84
وزارت دفاع
سالانہ ریفٹ کانفرنس 23  اور سالانہ انفرا اسٹرکچر اینڈ انڈیجنائزیشن کانفرنس 23 
بھارتی بحریہ کی سالانہ ریفٹ کانفرنس 23  اور سالانہ انفراسٹرکچر اینڈ انڈیجنائزیشن کانفرنس 23 ، 23 اور 24 فروری کو بحریہ کی مشرقی کمان کے ہیڈ کوارٹر ، وشاکھاپٹنم میں منعقد ہوئی۔ یہ کانفرنس چیف آف میٹریل ، وائس ایڈمیرل سندیپ نیتھانی کی صدارت میں منعقد ہوئی۔ کانفرنس کے دوران بھارتی بحریہ کے بحری جہازوں / آبدوزوں کی بحالی کے منصوبوں، اور بھارتی بحریہ کی بڑھتی ہوئی ضروریات کو پورا کرنے کے لیے بنیادی ڈھانچے کو بڑھانے کے منصوبوں پر تبادلہ خیال کیا گیا۔
سی او ایم نے نیول پلیٹ فارمز کی مشینری، ایچ یو ایل ایل، ہتھیاروں اور سینسرز کی دیکھ بھال اور مرمت کے پہلوؤں پر ہونے والی پیش رفت کو سراہا۔ انہوں نے تکنیکی برادری پر زور دیا کہ وہ درپیش چیلنجز پر توجہ مرکوز رکھیں اور جدید ترین ٹیکنالوجیز جیسے مصنوعی ذہانت، بلاک چین، کوانٹم کمپیوٹیشن، جی 5 برائے آئی او ٹی ، روبوٹکس وغیرہ کا استعمال کریں، تاکہ مرمت اور دیکھ بھال کی مدت میں کمی کے ذریعے جہازوں اور آبدوزوں کی آپریشنل دستیابی کو یقینی بنایا جاسکے۔ انہوں نے بھارتی بحریہ کے بڑھتے ہوئے کردار اور بیس پورٹ سے دور بحری جہازوں کی توسیع پر بھی روشنی ڈالی، جس میں معیاری پیداوار کی فراہمی کے لیے مرمت کے لیے ذمہ دار حکام پر زیادہ انحصار کرنے کی ضرورت ہے۔
24 فروری 2023 کو ہونے والی اے آئی آئی سی میٹنگ کے دوران، مٹیریل کے چیف نے مختلف تکنیکی اور سمندری بنیادی ڈھانچے کے منصوبوں کی پیشرفت کا جائزہ لیا۔ سی او ایم نے بھارتی بحریہ میں دیکھ بھال اور مرمت کی سہولیات کو بڑھانے کے مقصد سے جاری تکنیکی بنیادی ڈھانچے کے منصوبوں کی رفتار پر اطمینان کا اظہار کیا۔ مزید برآں، میٹنگ کے دوران مختلف بحری بنیادی ڈھانچے کے منصوبوں کا جائزہ لیا گیا جن میں مستقبل کے پلیٹ فارمز کے لیے اضافی برتھنگ اسپیس کی تخلیق شامل ہے جو اگلے 15 سالوں میں شامل کیے جائیں گے۔
کانفرنس کے دوران حکومت ہند کی پہل آتم نربھر بھارت کی مناسبت سے مقامی بنانے پر ایک خصوصی سیشن بھی منعقد کیا گیا۔ کانفرنس میں بحریہ کے ہیڈ کوارٹر، تینوں نیول کمانڈز، تینوں سروسز انڈمان اور نکوبار کمانڈ، ڈائریکٹر جنرل نیول پروجیکٹس، نیول ڈاکیارڈس، ریپیئر یارڈز اور بھارتی بحریہ کے مادی تنظیموں کے مندوبین نے شرکت کی۔
۔۔۔۔۔۔۔۔۔۔۔
ش ح۔ و ا۔ ع ا۔
U -2062
(Visitor Counter : 76
ارضیاتی سائنس کی وزارت
چھتیس گڑھ میں الگ الگ مقامات پر بھاری سے بہت بھاری بارش کا امکان ہے ؛ مشرقی اتر پردیش ، مدھیہ پردیش ، وِدربھ ، جھار کھنڈ ، ہمالیہ کی ترائی ، مغربی بنگال ، اڈیشہ ، اروناچل پردیش اور آسام میں مختلف مقامات پر بھاری بارش ہونے کی امید ہے
نئی دلّی ، 24 جون / بھارتی محکمۂ موسمیات  کے موسم کی پیش گوئی کے قومی مرکز کے مطابق :

کل ہند موسم کا خلاصہ اور پیش گوئی کا بلیٹن 
24 جون  : چھتیس گڑھ میں الگ الگ مقامات پر بھاری سے بہت بھاری بارش کا امکان ہے اور مشرقی اتر پردیش ، مدھیہ پردیش ، وِدربھ ، جھار کھنڈ ، ہمالیہ کی ترائی ، مغربی بنگال ، اڈیشہ ، اروناچل پردیش ، آسام اور میگھالیہ ، ناگا لینڈ ، منی پور ، میزورم اور تری پورہ ، گجرات خطہ ، مدھیہ مہاراشٹر ، کونکن اور گوا ، ساحلی آندھرا پردیش اور ینم ، تلنگانہ ، تمل ناڈو ، پڈو چیری اور کرائیکل اور کیرالہ اور ماہے میں مختلف مقامات پر بھاری بارش ہونے کا امکان ہے ۔
- ہماچل پردیش اور اترا کھنڈ میں بجلی اور تیز ہوا  کے ساتھ مختلف مقامات پر بارش ہونے کا امکان ہے ۔ پنجاب اور ہریانہ ، چنڈی گڑھ اور دلّی میں بجلی چمکنے اور تیز ہوا کے ساتھ  کہیں کہیں بارش ہو سکتی ہے ؛ جموں و کشمیر اور لداخ ، گلگت – بلتستان اور مظفر آباد ، مغربی اتر پردیش اور انڈومان و نکوبار جزائر میں 30 سے 40 کلو میٹر فی گھنٹہ کی رفتار سے تیز ہوا اور بجلی کی گرج چمک کے ساتھ کہیں کہیں بارش کا امکان ہے ۔ مشرقی اتر پردیش ، مشرقی راجستھان ، مدھیہ پردیش ، وِدربھ ، چھتیس گڑھ ، بہار ، جھار کھنڈ ، مغربی بنگال اور سکم ، اڈیشہ ، اروناچل پردیش ، آسام اور میگھالیہ ، ناگا لینڈ ، منی پور ، میزورم اور تری پورہ ، ساحلی آندھرا پردیش اور ینم ، تلنگانہ ، رائل سیما ، کیرالہ اور ماہے اور تمل ناڈو ، پڈو چیری اور کرائیکل میں گرج چمک کے ساتھ کہیں کہیں بارش ہونے کا امکان ہے ۔ مغربی راجستھان میں کہیں کہیں دھول بھری آندھی  اور گرج چمک کے ساتھ چھینٹے پڑ سکتے ہیں ۔
- جنوب مغرب ، مغربی وسط اور شمال مشرقی بحیرۂ عرب اور گجرات کے ساحل کے قریب اور مغربی وسطی خلیجِ بنگال کے ساتھ ساتھ آندھرا پردیش کے ساحلی علاقےمیں تیز ہوا  چلنے کی امید ہے ۔ ماہی گیروں کو مشورہ دیا جاتا ہے کہ وہ اِن علاقوں میں نہ جائیں ۔

For more details kindly visit www.imd.gov.in or contact: +91 11 24631913, 24643965, 24629798 
Kindly download MAUSAM APP for location specific forecast & warning, MEGHDOOT APP for Agromet advisory and DAMINI APP for Lightning Warning & visit state MC/RMC websites for district wise warning.
۔۔۔۔ ۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔ ۔ ۔۔۔۔۔۔۔ ۔ ۔

U.No. 5856
(Visitor Counter : 104
وزارت آیوش
پانچویں یوم آیوروید کا اصل موضوع ہے ’کووڈ-19 کے لئے آیوروید‘
نئی دہلی، 15 /اکتوبر 2020 ۔ اس سال کے یوم آیوروید کا انعقاد کووڈ-19 کی وبا کے بندوبست میں آیوروید کے ممکنہ رول پر مرکوز ہوگا۔ سال 2016 سے ہر سال دھن ونتری جینتی کے دن یوم آیوروید منایا جارہا ہے۔ اس سال یہ دن 13 نومبر 2020 کو منایا جائے گا۔
یوم آیوروید کا مقصد آیوروید اور اس کے منفرد طریقۂ علاج کی قوتوں پر توجہ مرکوز کرنا ہے۔ آیوروید کی صلاحیت کا استعمال کرکے مرض اور متعلقہ شرح اموات کو کم کرنے کی سمت میں کام کرنا، قومی صحت پروگرام اور قومی صحت پالیسی میں تعاون کے لئے آیوروید کی صلاحیت کا استعمال کرنے کے ساتھ ساتھ سماج میں علاج کے لئے آیورویدک طریقوں کو فروغ دینا اس کے مقاصد میں شامل ہے۔ اس طرح یوم آیوروید کسی تقریب یا جشن سے زیادہ پیشہ اور سماج کے لئے خود کو وقف کرنے کا ایک موقع ہے۔
آیوش کی وزارت نے پانچواں یوم آیوروید منانے کے لئے مختلف سرگرمیوں کے انعقاد کا فیصلہ کیا ہے، جن میں موجودہ وبا سے متعلق تشاویش پر خصوصی توجہ دی گئی ہے اور اس سلسلے میں آیوروید قوت مدافعت کو بڑھانے میں کیسے مددگار ثابت ہوسکتا ہے، اس پر بھی توجہ دی گئی ہے۔
اس سال یوم آیوروید پر ’کووڈ-19 کی وبا کے لئے آیوروید‘ کے موضوع پر ایک ویبینار کا انعقاد کیا جائے گا۔ اس کا مقصد آیوروید کے نظام کے مختلف پہلوؤں کے ذریعے کووڈ -19 کی وبا کو کم کرنے کے بارے میں ورچول طریقے سے اطلاعات کی اشاعت کا ایک موقع نکالنا ہے۔ دنیا بھر کے تقریباً 1.5 لاکھ شرکاء کے ویبینار میں حصہ لینے کی امید ہے۔ آیوش کی وزارت نے بیرونی ممالک میں واقع سفارت خانوں / مشنوں سے بھی گزارش کی ہے کہ وہ مناسب سرگرمیوں کے ساتھ ’یوم آیوروید‘ کا انعقاد کریں جس میں عوام کی شراکت داری ہو۔
ویبینار کے علاوہ یوم آیوروید کو منانے کے لئے مختلف طرح کی دیگر سرگرمیوں کے انعقاد کا بھی منصوبہ ہے۔ اکتوبر ماہ کے نصف آخر میں بمسٹیک  اور اِبسا  ممالک کے ساتھ ویبینار کے ذریعے سے بات چیت کی جائے گی۔ اس کے علاوہ اس صنعت کے لئے وزارت خارجہ، وزارت تجارت اور ایکزم بینک کے تعاون سے آیورویدک مصنوعات کی برآمدات پر ویبینار کے ذریعے تبادلہ خیال کے پروگرام کا منصوبہ بھی بنایا گیا ہے۔
مختلف ریاستیں اور مرکز کے زیر انتظام علاقے کی حکومتیں یوم آیوروید کے اہتمام کے ایک جزو کے طور پر ’کووڈ-19 وبا کے لئے آیوروید‘ کے موضوع پر ویبینار، ریڈیو ٹاک، سوال و جواب اور صحت کیمپ جیسے پروگراموں کا انعقاد کررہی ہیں۔ الیکٹرانک اور پرنٹ میڈیا کے ذریعے بڑے پیمانے پر تشہیر اور آیورویدک کالجوں، آیوروید ڈرگ مینوفیکچرنگ ایسوسی ایشنوں، آیوروید پریکٹیشنرس ایسوسی ایشن، این ایچ ایم/ این اے ایم کے ریاستی پی ایم یو اور مختلف سرگرمیوں کے لئے روٹری کلب اور لائنس کلب جیسے غیرسرکاری اداروں کو شامل کرنے کا بھی منصوبہ بنایا گیا ہے۔
آیوروید انسانیت کی بنیادی صحت روایات، صرف ایک طریقہ علاج نہیں ہے، بلکہ فطرت کے ساتھ ہمارے بقائے باہم کے تعلق کا اظہار بھی ہے۔ یہ تحریری ثبوتوں کے ساتھ صحت خدمات کا نظام بھی ہے، جس میں بیماری کی روک تھام اور صحت کا فروغ، دونوں پر مناسب توجہ دی جاتی ہے۔
نائب صدر جمہوریہ ہند کا سکریٹریٹ
نائب صدر جمہوریہ نےجناب پرنب مکھرجی کے انتقال پر گہرے غم کا اظہار کیا
انہوں نے کہا جناب پرنب مکھرجی جس عہدے پر بھی رہے اسی کو انہوں نے وقار اور شائستگی بخشی
ان کے انتقال سے بھارت نے ایک بہترین لیڈر کو کھو دیا ہے: نائب صدر
نئی دہلی، 31 اگست 2020، نائب صدر جمہوریہ ہند جناب ایم وینکیا نائیڈو نے آج سابق صدر جناب پرنب مکھرجی کے انتقال پر گہرے غم کا اظہار کیا ہے۔اپنے پیغام میں انہوں نے کہا کہ جناب مکھرجی ایک سیاست داں اور بھارت کے ایک بہترین بیٹے تھے۔وہ جس عہدے پر بھی رہے اسی کو وقار اور شائستگی بخشی ہے۔ جناب وینکیا نائیڈو نے کہا کہ ان کے انتقال سے بھارت نے ایک بہترین لیڈر کو کھو دیا ہے۔
نائب صدر کے پیغام کا مکمل متن درج ذیل ہے:
‘‘مجھے سابق صدر جناب پرنب مکھرجی کے انتقال کی خبر سن کر گہرا دکھ ہوا ہے۔ ایک سیاست داں اور بھارت کے بہترین بیٹے تھے۔ انہوں نے بہت ہی معمولی حیثیت سے اپنی سخت محنت ، ڈسپلن اور لگن کے ذریعہ ملک کا اعلی ترین آئینی مقام حاصل کیا۔
جناب پرنب مکھرجی اپنی طویل اور نمایاں عوامی خدمت کے دوران جن عہدے پر رہے، ان کو انہوں نے وقار اور شائستگی بخشی۔اپنی انتظامی معاملہ فہمی اور بھارت کے پارلیمانی نظام کی گہری سمجھ کے لئے معروف جناب پرنب مکھرجی نے وزیر خزانہ، وزیر دفاع، امور خارجہ کے وزیر، پلاننگ کمیشن کے ڈپٹی چیئرمین سمیت کئی اہم عہدوں پر فائز رہے۔ صدر جمہوریہ کے طور پر انہوں نے راشٹرپتی بھون میں اختراعی پروگراموں میں شرکت کے لئے لوگوں کی حوصلہ افزائی کی۔ پارلیمانی طریقہ کار، عصری سیاسی اور دیگر معاملات کے وہ انسائکلو پیڈیا تھے اور وہ اپنی علمی فضیلت کے لئے مشہور تھے۔ وہ ایک بہترین رکن پارلیمنٹ تھے اور بہترین مکرر ہے۔ ان کی یاد داشت زبردست تھی اور مسائل کو فوری طور پر سمجھنے کی زبردست صلاحیت رکھتے تھے۔ انہوں نے جمہوریت کی جڑوں کو گہرا بنانے اور مختلف اداروں کو مستحکم کرنے میں بہت زیادہ دلچسپی لی۔ وہ سب کے لئے قابل قبول عزیز شخصیت تھے اور انہوں نے سیاست سے اوپر اٹھ کر سبھی سے اچھے تعلقات بنائے رکھے۔
ان کے انتقال سے بھارت نے ایک بہترین لیڈر کو کھو دیا ہے۔ میں ان کے غم زدہ ارکان خاندان کے تئیں گہری تعزیت کا اظہار کرتا ہوں اور ایشور سے پراتھنا کرتا ہوں کہ انہیں اس زبردست نقصان کو برداشت کرنے کی طاقت اور ہمت عطا کرے’’۔
۔۔۔۔۔۔۔۔۔۔۔
م ن۔ ا گ۔ن ا۔
U-4970
(Visitor Counter : 152
وزارت دفاع
رائل آسٹریلین ایئر فورس کے پی 8 اے جہاز کا گوا دورہ
رائل آسٹریلین ایئر فورس  کا پی 8 اے طیارہ 6 جون 2022 کو بھارتی بحریہ  کے پی 8 آئی طیارے کے ساتھ 7 سے 9 جون 2022 تک کوآرڈینٹیڈ آپریشنز کے لئے گوا پہنچا۔
گوا میں آئی این ایس ہنسا پر پی 8 آئی اسکواڈ رن آئی این اےایس 316 آر اے اے ایف ، پی8اے طیارے کے ساتھ انٹر ایکٹ اور میزبانی کرےگا۔آر اے اےایف ، پی 8 اے اور آئی این ،پی 8 آئی طیارہ 7 سے 9 جون 2022 تک آبدوز شکن جنگ اور سطح پر نگرانی سے متعلق کو آرڈینٹیڈ آپریشنز بھی کریں گے ۔
اس سے پہلے ،آئی این ، پی 8 آئی طیارے نے اپریل2022 میں آسٹریلیا کے ڈارون سے آپریٹ کیا تھا اور شمالی آسٹریلیائی سمندر میں آر اے اے ایف ، پی 8 اے کے ساتھ کوآرڈینٹیڈ آپریشنز میں حصہ لیا تھا۔مالابار اور آس انڈیکس  جیسی مختلف دو طرفہ اور کثیر فریقی مشقوں کے حصے کے طور پر بھارتی اور آسٹریلیائی پی 8 طیارے باقاعدہ طور پر کو آرڈینٹیڈ آپریشنز کررہے ہیں۔
صدر جمہوریہ کا سکریٹریٹ
صدر جمہوریہ ہند نے نیشنل جیو سائنس ایوارڈ پیش کیے
صدر جمہوریہ ہند محترمہ دروپدی مرمو نے آج  راشٹرپتی بھون کلچرل سینٹر میں منعقدہ ایک تقریب میں نیشنل جیو سائنس ایوارڈ 2022 پیش کیے۔ نیشنل جیو سائنس ایوارڈ کا آغاز وزارت کان کنی، حکومت ہند کے ذریعہ کیا گیا ہے جس کا مقصد جغرافیائی علوم کے مختلف شعبوں میں غیر معمولی کامیابیوں اور شاندار تعاون کے لیے افراد اور ٹیموں کو اعزاز دینا ہے۔
اس موقع پر خطاب کرتے ہوئے، صدر مملکت نے کہا کہ جیو سائنس کا شعبہ بہت وسیع ہے۔ اس میں زمین کھسکنے، زلزلے، سیلاب اور سونامی جیسی قدرتی آفات کا مطالعہ بھی شامل ہے۔ ان مضامین کو پبلک گڈ جیو سائنسز کہا جاتا ہے کیونکہ یہ لوگوں کی ایک بڑی تعداد کے تحفظ میں کارآمد ہیں۔
صدر جمہوریہ نے کہا کہ کان کنی ہماری معیشت کا بنیادی شعبہ ہے۔ معدنی ترقی ملک کی اقتصادی ترقی میں اہم کردار ادا کرتی ہے۔ گزشتہ چند سالوں کے دوران، حکومت کی طرف سے کان کنی کے شعبے میں بہت سی ترقی پسند تبدیلیاں لائی گئی ہیں۔ یہ تبدیلیاں کان کنی کے شعبے کی استعداد اور پیداواری صلاحیت کو بڑھا رہی ہیں۔
صدر مملکت نے کہا کہ سائنس اور ترقی کا وہی راستہ درست ثابت ہوتا ہے جو انسانیت کی فلاح کی طرف جاتا ہے۔ یہی وجہ ہے کہ جیو سائنسدان کمیونٹی کو انسانی مرکزی کان کنی کی سمت میں آگے بڑھتے رہنا ہے۔ انہوں نے معدنیات کے مؤثر استعمال میں تعاون کرکے ہندوستان کی معیشت کو مضبوط بنانے کے لیے ہندوستانی جیو سائنسدانوں کی تعریف کی۔
صدر نے کہا کہ آج کل نایاب زمین اجزا، پلاٹینم گروپ کے اجزا اور سیمی کنڈکٹر اجزا جیسے معدنیات پر خصوصی توجہ دی جا رہی ہے۔ ماحولیاتی تحفظ کی ترجیح کو مد نظر رکھتے ہوئے کچھ روایتی معدنیات کی کان کنی اور ان کے نتائج کا ایک نئے زاویے سے تجزیہ کیا جا رہا ہے۔ انہوں نے آج کے ایوارڈ میں پائیدار معدنی ترقی کے شعبے میں شراکت کا اعتراف کرنے پر کانوں کی وزارت کی تعریف کی۔ انہیں یہ جان کر خوشی ہوئی کہ پائیدار معدنی ترقی کے لیے معاشی، سماجی اور ماحولیاتی تینوں جہتوں پر یکساں توجہ دی جا رہی ہے۔
صدر جمہوریہ کی تقریر دیکھنے کے لیے براہ کرم یہاں کلک کریں